L'India la xe na federaxion de Stati co parlamenti e goerni autònomi. Ghe xe 28 Stati federai e 7 teritori, intra cùi qualo de la cavedal, Nova Delhi, e ogni un de lori el xe diviso in distreti. Inte alguni Stati fedrai i distreti i xe riunìi in division, che i rapresenta cussì el secondo livel ministratìo de sti Stati. Inte el 1956, soto del i Stati i xe stai formai su base lenguìstega. Da ricordar che alguni Stati e distreti i xe dotai de "Maharaja" , tradixional tìtol dei sovrani indiani. Sti qua i xe dotai de poderi minentemente rapresentatìi e sinbòleghi. da segnalar, in oltra, la particolarità strutural dei teritori, el pi de le volte caraterisai da na storia peculiar. Intra de questi xe da ricordar Pondicherry, da la tìpega carattarisaxion francese, e le Ìsole Andamane, popolae in gran banda da bianchi anglosàssoni e zente indìzene autòtone, de staùra bastança bassa e co costumi selvàdeghi. La division ministratìa de l'India la consiste in: La parte pi granda dei Stati federai i seve inte i so confini le frontiere lenguìsteghe, chalche d'un de questi el xe stà creà inte el 2001. Certe region le rivendicava l'autonomìa cofà nove entità statai federae.